CELEX: 22004D0055
Language: fi
Date: 2004-04-23 00:00:00
Title: ETA:n sekakomitean päätös N:o 55/2004, tehty 23 päivänä huhtikuuta 2004, ETA-sopimuksen liitteen XXI (Tilastot) muuttamisesta

26.8.2004   
            
            
               FI
            
            
               Euroopan unionin virallinen lehti
            
            
               L 277/26
            
         ETA:N SEKAKOMITEAN PÄÄTÖS
   
   N:o 55/2004,
   tehty 23 päivänä huhtikuuta 2004,
   ETA-sopimuksen liitteen XXI (Tilastot) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XXI muutettiin 19 päivänä maaliskuuta 2004 tehdyllä ETA:n sekakomitean päätöksellä N:o 33/2004 (1).
            
         
               (2)
            
            
               Jätetilastoista 25 päivänä marraskuuta 2002 annettu Euroopan parlamentin ja neuvoston asetus (EY) N:o 2150/2002 (2) olisi otettava osaksi sopimusta,
            
         ON PÄÄTTÄNYT SEURAAVAA:
   1 artikla
   Lisätään sopimuksen liitteessä XXI olevan 26 kohdan (neuvoston direktiivi 90/377/ETY) jälkeen seuraava:
   
      ”YMPÄRISTÖTILASTOT
      
                  27.
               
               
                  
                     32002 R 2150: Euroopan parlamentin ja neuvoston asetus (EY) N:o 2150/2002, annettu 25 päivänä marraskuuta 2002, jätetilastoista (EYVL L 332, 9.12.2002, s. 1).
                  Tätä sopimusta sovellettaessa asetusta koskevat seuraavat mukautukset:
                  
                              a)
                           
                           
                              Liechtenstein vapautetaan liitteessä II edellytettyjen tietojen toimittamisesta.
                           
                        
                              b)
                           
                           
                              Liechtensteinin on alettava toimittaa tietoja vuodesta 2008 alkaen, jolloin toimitetaan viitevuotta 2006 koskevat tiedot.”
                           
                        
            
   2 artikla
   Asetuksen (EY) N:o 2150/2002 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 24 päivänä huhtikuuta 2004, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 23 päivänä huhtikuuta 2004.
      
         
            ETA:n sekakomitean puolesta
         
         
            Puheenjohtaja
         
         P. WESTERLUND
         
      
   
   
      (1)  EUVL L 127, 29.4.2004, s. 144.
   
      (2)  EYVL L 332, 9.12.2002, s. 1.
   
      (3)  Valtiosäännön asettamista vaatimuksista ei ole ilmoitettu.